નિયમિત અને ફીટનેસ ટ્રેનરની પધ્ધતિસરની તાલીમ હેઠળ બોડી બનાવવી કે કસરતી શરીર બનાવવું એ જ સાચી દિશા અને પધ્ધતિ છે એમ કહેતાં શહેરના જાણીતા અને અનુભવી ફીટનેસ ટ્રેનર અક્ષય દાસે ઉમેર્યું હતું કે,  આજના યુવાનો કે કહેવાતા બોડી બિલ્ડરો ખૂબ ટૂંકા ગાળામાં કસરતી શરીર કે બોડી બિલ્ડર બની જવા માંગે છે અને તેની લ્હાયમાં તેઓ ખોટી સલાહ કે દિશાથી ગેરમાર્ગે દોરવાઇ સ્ટીરોઇડ્‌સ, ગ્રોથ હોર્મોન્સ અને ટેસ્ટોસ્ટેરોન્સ તરફ વળી રહ્યા છે પરંતુ તે બહુ ચિંતાજનક અને ઘાતક છે.